b'\n_START_ARTICLE_\nWillis Tower\n_START_SECTION_\nIstorija\n_START_PARAGRAPH_\n1969 m. \xe2\x80\x9eSears, Roebuck & Co.\xe2\x80\x9c buvo did\xc5\xbeiausia ma\xc5\xbemenin\xc4\x97s prekybos kompanija, \xc4\xafdarbinusi 350 000 darbuotoj\xc5\xb3. \xe2\x80\x9eSears\xe2\x80\x9c vadovyb\xc4\x97 nusprend\xc4\x97 konsoliduoti ofisus, i\xc5\xa1barstytus po vis\xc4\x85 \xc4\x8cikagos region\xc4\x85, ir \xc4\xafsikurti miesto centre. J\xc5\xb3 reikalavimas buvo 279,000 m\xc2\xb2 ploto ir \xe2\x80\x9eSkidmore\xe2\x80\x9c firmos architektai mat\xc4\x97, kad pastatas bus vienas i\xc5\xa1 did\xc5\xbeiausi\xc5\xb3 ofiso pastat\xc5\xb3 pasaulyje._NEWLINE_Bok\xc5\xa1tas turi daugiau darbinio ploto negu bet kuris kitas komercinis pastatas JAV ir nusileid\xc5\xbeia \xc5\xa1iuo at\xc5\xbevilgiu tiktai Pentagonui._NEWLINE_2009 m. liepos 16 d. pervadintas \xc4\xaf \xe2\x80\x9eWillis Tower\xe2\x80\x9c.\n_START_SECTION_\nStatyba\n_START_PARAGRAPH_\n1970 m. rugpj\xc5\xab\xc4\x8dio 5 d. prasid\xc4\x97jo statybos, kurios t\xc4\x99s\xc4\x97si iki 1973 m. gegu\xc5\xbe\xc4\x97s 3 d. Pastat\xc4\x85 su 104 liftais pastatyti kainavo 175 milijonus JAV doleri\xc5\xb3. Baigus statybas, bok\xc5\xa1tas aplenk\xc4\x97 Pasaulio prekybos centr\xc4\x85 Niujorke ir tapo auk\xc5\xa1\xc4\x8diausiu pasaulio pastatu, turin\xc4\x8diu 108 auk\xc5\xa1tus. Matuojant i\xc5\xa1 rytin\xc4\x97s pus\xc4\x97s \xc4\xaf\xc4\x97jimo atstumas iki stogo yra 442 m (1 450 p\xc4\x97d\xc5\xb3, 7 coliai). Iki 1997 m. pastatas buvo auk\xc5\xa1\xc4\x8diausias pasaulyje, kai Kvala Lump\xc5\xabre buvo pastatyti Petronas Towers. Po to vyko daug gin\xc4\x8d\xc5\xb3 \xc4\xaf kokius kriterijus tikslinga atsi\xc5\xbevelgti, \xc4\xafvardijant pastato auk\xc5\xa1t\xc4\xaf \xe2\x80\x93 su antenomis, ar tik iki pastato stogo. Nepaisant to, be antenos pastatas vis dar buvo auk\xc5\xa1\xc4\x8diausias, bet 2004 m. pasta\xc4\x8dius Taipei 101 prarado \xc5\xa1\xc4\xaf titul\xc4\x85. Bendras pastato auk\xc5\xa1tis su antena yra 527 metrai.\n_START_SECTION_\nAntenos\n_START_PARAGRAPH_\n1982 m. vasario m\xc4\x97n. buvo pastatytos dvi TV antenos, taip paauk\xc5\xa1tinant strukt\xc5\xabr\xc4\x85 iki 520 m (1 707 p\xc4\x97d\xc5\xb3). 2000 m. bir\xc5\xbeelio 5 d. vakarin\xc4\x97 antena buvo prailginta iki 527 m siekiant pagerinti vietin\xc4\x97s NBC stoties prieinamum\xc4\x85. Pastatyta antena tapo auk\xc5\xa1tesne u\xc5\xbe pirmojo PPC anten\xc4\x85.\n_START_SECTION_\nAp\xc5\xbevalgos aik\xc5\xa1t\xc4\x97\n_START_PARAGRAPH_\nAp\xc5\xbevalgos aik\xc5\xa1t\xc4\x97 103-iame auk\xc5\xa1te, kuri yra 412 m auk\xc5\xa1tyje, yra turist\xc5\xb3 lankoma vieta. V\xc4\x97juot\xc4\x85 dien\xc4\x85 galima pajusti pastato svyravimus. Giedr\xc4\x85 dien\xc4\x85 matomumas gali siekti 80 km, matosi ne tik Ilinojus, bet ir greta esan\xc4\x8dios valstijos \xe2\x80\x93 Indiana, Viskonsinas, Mi\xc4\x8diganas. Per 45 sekundes vienas i\xc5\xa1 dviej\xc5\xb3 lift\xc5\xb3 pakelia \xc4\xaf pastato vir\xc5\xa1\xc5\xb3. \xc4\xae\xc4\x97jimas \xc4\xaf pastat\xc4\x85 turistams yra i\xc5\xa1 pietin\xc4\x97s pus\xc4\x97s nuo Jackson Boulevard.'